Niko Kovač

**Niko Kovač** (født 1971) er en kroatisk fotballtrener og tidligere fotballspiller. Han trener for tiden Borussia Dortmund.

Han spilte sist på midtbanen for den østerrikske klubben Red Bull Salzburg og Kroatias landslag, der han hadde vært kaptein siden EM i fotball 2004.  

Han har spilt for Kroatia i flere store mesterskap (VM 2002, EM 2004, VM 2006 og EM 2008). Han har tilbrakt det meste av karrieren i den tyske Bundesliga. Han er en eldre bror av Robert Kovač. 

## Klubbkarriere
### Tidlig karriere
Niko Kovač ble født i Vest-Berlin, foreldrene var kroatiske gjestearbeidere fra Livno i Bosnia-Hercegovina. Han startet karrieren i den lokale klubben Hertha Zehlendorf, og fikk plass på klubbens førstelag sommeren 1989, i en alder av 17 år. Sommeren 1991 gikk han til Hertha Berlin, der han begynte sin profesjonelle karriere i 2. Bundesliga.

### Bayer Leverkusen
Sommeren 1996 gikk han til Bundesliga-klubben Bayer Leverkusen. Han debuterte 17. august 1996, da han kom inn som innbytter ved pause i en hjemmeseier (4-2) mot Borussia Dortmund. Den første sesongen spilte han 32 Bundesligakamper og scoret tre mål. De neste to sesongene ble han hovedsakelig brukt som reserve, og mistet flere kamper i sesonegn 1997-98 på grunn av en skade han pådro seg i klubbens hjemmekamp mot VfB Stuttgart i desember 1997. I løpet av sine tre sesonger i Bayer Leverkusen spilte Kovač 77 ligakamper og scoret åtte mål. For første gang i proffkarrieren spilte han på samme lag som sin yngre bror, Robert.

### Hamburger SV
Han gikk til Hamburger SV sommeren 1999 og tilbrakte to sesonger i klubben (12 mål på 55 ligakamper). Sommeren 2001 gikk han fra Hamburg til Bayern München, der han igjen fikk broren Robert som lagkamerat.

### Bayern München
Han greide imidlertid ikke å spille seg til fast plass i Bayern München, og forlot klubben til fordel for Hertha Berlin etter to sesonger, sommeren 2003. Han noterte seg for 34 Bundesligakamper og scoret 3 ligamål i løpet av denne perioden. 

### Hertha Berlin
Deretter undertegnet han, for andre gang i karrieren, en kontrakt med Hertha Berlin, som siden det forrige oppholdet hadde rykket opp i 1. Bundesliga. Han spilte 75 Bundesligakamper for Hertha og scoret 8 ligamål. 

### Red Bull Salzburg
Etter VM 2006 forlot Kovač Hertha Berlin etter tre sesonger, og gikk til den østerrikske klubben Red Bull Salzburg. Han har kontrakt med klubben frem til sommeren 2009. 

Kovač debuterte på landslaget i en vennskapskamp mot  11. desember 1996 i Casablanca. Han spilte også tre av kvalifiseringskampene til VM 1998, men ble ikke tatt ut i troppen til VM-sluttspillet i Frankrike på grunn av skadeproblemer. Han gjorde comeback på landslaget i en vennskapskamp mot Frankrike i november 1999. 

Han spilte i fem av kvalifiseringskampene til VM 2002 og scoret det ene av målene i 4-0-seieren på bortebane mot . Han startet i lagets samtlige tre kamper i gruppespillet, der Kroatia ble slått ut etter at de kom på tredjeplass i gruppen. Han spilte også fast i kvalifiseringen til EM 2004, med to mål på sju kamper. I sluttspillet spilte han alle de tre gruppekampene, og scoret det første målet i den siste gruppespillkampen mot England. Kroatia tapte imidlertid kampen 4-2, og ble igjen utslått etter å ha kommet på tredjeplass i sin gruppe.

Etter EM-sluttspillet ble Kovač landslagskaptein, og ledet laget gjennom kvalifiseringen til VM 2006 i Tyskland. Han spilte i ni av de ti kvalifiseringskampene og scoret to mål, begge i Kroatias 4-0-seier mot Island på hjemmebane i Zagreb. Igjen fikk han spille alle gruppekampene, og han scoret et mål i den siste gruppekampen mot Australia. Nok en gang led Kroatia den ublide skjebnen å bli nummer tre i sin gruppe i et stort mesterskap, og avanserte heller ikke denne gangen fra gruppespillet. 

I EM 2008 gikk Kroatia endelig videre fra gruppespillet, men ble utslått i kvartfinalen av Tyrkia på straffesparkkonkurranse. 

Etter endt aktiv karriere i 2009 ble han i Red Bull Salzburg, hvor han hadde ulike roller i klubbapparatet, blant annet trener for B-laget og hjelpetrener for A-laget. 

### Kroatia
I januar 2013 ble han ansatt som Kroatias U21-landslagstrener, og i oktober samme år tok han over som trener for A-landslaget. De vant play-off kampen 2-0 over Island og ble kvalifisert til VM. Han ledet Kroatia i VM i fotball 2014 i Brasil, der de tapte åpningskampen 1-3 mot Brasil, vant 4-0 over Kamerun og tapte 1-3 mot Mexico. Han ble sparket som landslagstrener 9. september 2015 etter at de tapte 0-2 mot Norge.

### Eintracht Frankfurt
Han ble ansatt som ny hovedtrener for Eintracht Frankfurt 8. mars 2016 etter at Armin Veh ble sparket.

### Bayern München
Den 13. april 2018 ble han ansatt som ny hovedtrener for Bayern München fra 1. juli 2018. Den 3. november 2019 fikk han sparken som hovedtrener i Bayern München.

### Wolfsburg
Han var hovedtrener for  fra mai 2022 til 17. mars 2024

## Referanser


## Eksterne lenker
*